РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от заседание на комисия ”Управление на собствеността”
към Пленума на Висшия съдебен съвет, проведено на 09.11.2016 г.

Днес, 09.11.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова      
                                                                                      Милка Итова
                                                                                      Юлиана Колева
                                                                                      Димитър Узунов
                                                                                      
	ОТСЪСТВА: Румен Георгиев.

От администрацията на ВСС присъства: инж. Димитър Шиклев – директор на дирекция „Управление на собствеността“, АВСС.

1. ОТНОСНО: Писмо от главния секретар на Министерство на правосъдието във връзка с предаване на досиетата на четири недвижими имота.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОДОБРЯВА проекти на писма до административните ръководители на органите на съдебната власт в гр. Бургас, гр. Велико Търново, гр. Петрич и гр. Дупница.

2. ОТНОСНО: Искане от Главния прокурор на Република България за подновяване на договорни отношения между ВСС, МВР и Областна администрация на област София – град за апартамент № 7, гр. София, район „Оборище”, ул. „Калиманци” № 7, ет. 2, с наемател Ася Петрова – заместник на главния прокурор при ВКП.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА предложението на Главния прокурор на Република България за отправяне на искане до областния управител на област София – град и министъра на вътрешните работи, за предоставяне по реда на ЗДС и ППЗДС на апартамент № 7, гр. София, район „Оборище”, ул. „Калиманци” № 7, ет. 2 на Висш съдебен съвет, за нуждите на Прокуратурата на Република България, по възможност за 4 години и проекта на писмо до областния управител на област София – град и до министъра на вътрешните работи.

ПРЕДЛАГА на Пленума на ВСС да приеме следното решение:
								           	ПРОЕКТ
Пленумът на Висшия съдебен съвет
Р Е Ш И:

1. ДАВА СЪГЛАСИЕ да се отправи искане до областния управител на област София – град и министъра на вътрешните работи, за предоставяне по реда на ЗДС и ППЗДС на апартамент № 7, гр. София, район „Оборище”, ул. „Калиманци” № 7, ет. 2 на Висш съдебен съвет, за нуждите на Прокуратурата на Република България,  за срок от 4 години.
2. Внася предложението по т. 1 в редовно заседание на Пленума на Висшия съдебен съвет, насрочено за 17.11.2016 г.

3. ОТНОСНО: Искане от Главния прокурор на Република България за предоставяне на информация относно предприети действия от МП във връзка с отпадналата необходимост за ПРБ от къмпинг „Фичоза”, кв. „Галата”, гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОДОБРЯВА писмо до Главния секретар на Министерство на правосъдието с искане на информация относно предприети действия във връзка с отпадналата необходимост за Прокуратурата на Република България от недвижим имот – частна държавна собственост, представляващ къмпинг „Фичоза”, кв. „Галата”, гр. Варна.

4. ОТНОСНО: Писмо от председателя на Административен съд – Перник относно учредяване право на строеж на автомобилна рампа от Община Перник и смяна на предназначението на помещения в Съдебна палата – Перник.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да приеме следното решение:

								           	ПРОЕКТ

Пленумът на Висшия съдебен съвет
Р Е Ш И:

1. УПЪЛНОМОЩАВА г-н Димитър Узунов – представляващ Висш съдебен съвет да сключи договор с Община Перник за учредяване безвъзмездно право на стоеж на автомобилна рампа към гараж в УПИ ІV, в кв. 238 по плана на гр. Перник – ЦГЧ.
2. УПЪЛНОМОЩАВА г-н Ивайло Иванов – и.ф. административен ръководител на Административен съд – Перник да подава молби, заявления, искания и т.н., да получава всички необходими документи, да представя за съгласуване и одобрение от компетентните органи проектна документация, свързана с учредяване правото на строеж на автомобилна рампа.
3. Внася предложението по т. 1 и т. 2 в редовно заседание на Пленума на Висшия съдебен съвет, насрочено за 17.11.2016 г.
5. ОТНОСНО:  Писмо от председателя на Административен съд – Силистра за планиране от ВСС на средства за строителство на нова сграда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Да се възложи оценка на частите в строителния обект, които ще бъдат ползувани от структури на МП и се калкулира прогнозната им стойност с оглед определяне финансовото участие на министерството в общия обект.

6. ОТНОСНО: Искане от председателя на Административен съд София – град за увеличение на бюджета за 2016 г. с 6 712 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ИЗПРАЩА преписката на дирекция „Организационно-административна дейност” при ВСС за становище по отношение на това дали искането с вх. № 11-11-474/19.08.2016 г. на Административен съд София – град за осигуряване на финансови средства, извън обхвата на застрахователното обезщетение, е икономически изгодно и обосновано в достатъчна степен.

7. ОТНОСНО: Писмо от председателя на Районен съд – Исперих относно осигуряване на финансиране за довършване строителството на съдебна палата в гр. Исперих, област Разград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОТЛАГА разглеждането на искането за осигуряване на финансиране за довършване строителството на съдебна палата в гр. Исперих до изготвянето на пълен анализ за необходимостта от строително-ремонтни работи от всички органи на съдебната власт.
7.2. ОДОБРЯВА проект на писмо до г-жа Димитринка Купринджийска – административен ръководител на Районен съд – Исперих.

8. ОТНОСНО: Доклад от Лидия Кирилова – главен експерт в дирекция „Управление на собствеността” относно изготвяне на указания за прилагане на § 83, ал. 1 и ал. 2 от ПЗР на ЗИДЗСВ (ДВ, бр. 28/08.04.2016 г.).

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ИЗПРАЩА становище от 20.07.2016 г. и доклад от 31.10.2016 г. към него, на дирекция „Правна” при Висшия съдебен съвет за становище относно прилагането на § 83, ал. 1 и ал. 2 от ПЗР на ЗИДЗСВ (ДВ, бр. 28/08.04.2016 г.).

9. ОТНОСНО:  Решение на Пленума на Висшия съдебен съвет, взето по протокол № 39/27.10.2016 г., т. 34 относно сформиране на работна група с представители на дирекция „Бюджет и финанси”, дирекция „УССВ”, както и експерти от съответните дирекции на МП за уточняване на данните по всички неприети салда по счетоводните сметки.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за сведение Решение на Пленума на Висшия съдебен съвет, взето по протокол № 39/27.10.2016 г., т. 34 относно сформиране на работна група с представители на дирекция „Бюджет и финанси”, дирекция „УССВ”, както и експерти от съответните дирекции на МП за уточняване на данните по всички неприети салда по счетоводните сметки.
9.2. ДАВА СЪГЛАСИЕ да се заведат по баланса на ВСС салдата по счетоводните сметки „Незавършено строителство”, „Производство”, „Основен ремонт” и т.н., свързани с дейността на дирекция „Управление на собствеността”.
9.3. ДАВА СЪГЛАСИЕ представители на дирекция „УССВ” да вземат участие в сформираната работна група с представители на дирекция „Бюджет и финанси”, както и експерти от съответните дирекции на МП за уточняване на данните по всички неприети салда по счетоводните сметки. 
9.4. ВЪЗЛАГА на инж. Димитър Шиклев – директор на дирекция „Управление на собствеността” да определи експертите от дирекция „УС”, които ще вземат участие в работната група.

10. ОТНОСНО:  Искане от председателя на Окръжен съд – Шумен за отпускане на средства за неотложен профилактичен ремонт на дограма на надстройката на сградата на съдебната палата на стойност 882 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за неотложен профилактичен ремонт на дограма на надстройката на сградата на съдебната палата в Окръжен съд – Шумен е неотложно необходимо. Стойността на разхода е определена на 882 лв., съобразно приложената оферта.
10.2. ИЗПРАЩА решението на Комисия „Бюджет и финанси” за корекция на бюджета на Окръжен съд – Шумен.

11. ОТНОСНО:  Искане от председателя на Районен съд – Брезник за отпускане на средства за изграждане на пожароизвестителна система по разпореждане на ГД „Охрана”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. НЕ ДАВА СЪГЛАСИЕ за увеличаване на бюджета на Районен съд – Брезник с исканите средства.
Мотиви: ГД „Охрана” не са компетентния орган, който може да дава предписания относно пожарната безопасност на сградата. Липсват и оферти.

12. ОТНОСНО:  Искане от председателя на Окръжен съд – Враца за отпускане на средства за довършване на започнат текущ ремонт на съдийски кабинети на стойност 3 295,98 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за довършване на ремонта на съдийски кабинети в Окръжен съд – Враца е неотложно. Стойността на разхода е определена на 3 296 лв., съобразно приложената от изпълнителя количествено-стойностна сметка за допълнителните строително ремонтни работи.
12.2. ИЗПРАЩА решението на Комисия „Бюджет и финанси” за корекция на бюджета на Окръжен съд – Враца.

13. ОТНОСНО:  Искане от председателя на Районен съд – Чепеларе за отпускане на средства за доставка на ламиниран паркет и материали за монтажа му на стойност 5 640 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Извършването на разход за извършване на текущ ремонт на помещения в Районен съд – Чепеларе е необходимо. Стойността на разхода е определена на 5 640 лв., съобразно най-ниската оферта.
13.2. ИЗПРАЩА решението на Комисия „Бюджет и финанси” за корекция на бюджета на Районен съд – Чепеларе.

14. ОТНОСНО:  Искане от председателя на Районен съд – Червен бряг за отпускане на средства за извършване на текущ ремонт на помещения за обособяване на архив на стойност 9 509,76 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Извършването на разход от Районен съд – Червен бряг за извършване на текущ ремонт на помещения за обособяване на архив е необходимо. Стойността на разхода е определена на 9 510 лв., съобразно най-ниската оферта.
14.2. ИЗПРАЩА решението на Комисия „Бюджет и финанси” за корекция на бюджета на Районен съд – Червен бряг.

15. ОТНОСНО:  Искане от председателя на Районен съд – Първомай за отпускане на средства за доставка и монтаж на монофазно устройство за ограничаване на преходно пренапрежение на стойност 719,40 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. Извършването на разход за доставка и монтаж на монофазно устройство за ограничаване на преходно пренапрежение в Районен съд – Първомай е необходимо. Стойността на разхода е определена на 720 лв., съобразно приложена оферта. Разходът е непредвиден.
15.2. ИЗПРАЩА решението на Комисия „Бюджет и финанси” за корекция на бюджета на Районен съд – Първомай.

16. ОТНОСНО:  Писмо с рег. № 96-00-393/20.10.2016 г. от Консорциум „РСРП – София” с представени протоколи от измерване на еквивалентното ниво на шума от работата на външните тела на вентилационната и климатична инсталация на обект, находящ се в гр. София, бул. „Ген. М.Д. Скобелев” № 23.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Извършването на разход за доставка и монтаж на шумопоглъщащи панели е необходим и неотложен. Действията по шумоизолиране са задължителни за издаване на разрешение за ползване на обекта. Съгласно стойностните прагове, определени в чл. 20, ал. 4 от ЗОП, Възложителите могат да възлагат директно обществени поръчки с прогнозна стойност, по – малка от 50 000 лв. без ДДС – при строителство. Офертата, представена от Консорциум „РСРП – София” за доставка и монтаж на шумопоглъщащи панели за осигуряване на здравословна среда на живущите в района на съдебната сграда е на стойност 49 960,34 лв. без ДДС. Договорът следва да бъде сключен с Консорциум „РСРП – София”.
16.2. ИЗПРАЩА преписката на Комисия „Бюджет и финанси”, за одобрение на разхода.
	
ПРЕДЛАГА на Пленума на ВСС да приеме следното решение:
									           	ПРОЕКТ

Пленумът на Висшия съдебен съвет
Р Е Ш И:

1. УПЪЛНОМОЩАВА г-н Димитър Узунов – представляващ Висшия съдебен съвет, да подпише договор с Консорциум „РСРП – София” с предмет на договора „Доставка и монтаж на шумопоглъщащи панели за външни тела на вентилационна и климатична система”, за обект находящ се в гр. София, бул. „Ген. М. Д. Скобелев” № 23”, на стойност 49 960, 34 лв. без ДДС.
2. Внася предложението по т. 1 в редовно заседание на Пленума на Висшия съдебен съвет, насрочено за 17.11.2016 г.

17. ОТНОСНО:  Писмо с рег. № 11-11-582/26.10.2016 г. на председателя на Административен съд – Велико Търново за определяне на представител на ВСС за предоставяне право на управление на недвижим имот от областният управител на област Велико Търново.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да приеме следното решение:
									           	ПРОЕКТ

Пленумът на Висшия съдебен съвет
Р Е Ш И:

1. УПЪЛНОМОЩАВА г-н Димитър Узунов – представляващ Висшия съдебен съвет, да подпише договор за предоставяне правото на управление на недвижим имот – частна държавна собственост № 5495/03.01.1991 г., представляващ 12 бр. помещения, находящи се на ІІ етаж, блок 4 от сграда на площад Център № 2, в гр. Велико Търново с областният управител на област Велико Търново за нуждите на Административен съд – Велико Търново.

2. Внася предложението по т. 1 в редовно заседание на Пленума на Висшия съдебен съвет, насрочено за 17.11.2016 г.

18. ОТНОСНО:  Писмо с рег. № 11-03-674/26.09.2016 г. от г-н Сотир Цацаров – главен прокурор на Република България, с искане за предоставяне на отчетни стойности за сгради, намиращи се в почивна база „Св. Св. Константин и Елена”, гр. Варна, необходими за подаване на декларация по чл. 14 от ЗМДТ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ИЗПРАЩА доклада на Анжела Цветанова – младши експерт в дирекция „Управление на собствеността” на дирекция „Бюджет и финанси”, по компетентност, с оглед предоставяне на отделните отчетни стойности за всяка една от сградите, находящи се в ПИ с идентификатори 10135.2570.26 и 10135.2570.86 на ПБ „Св. Св. Константин и Елена”, к.к. „Св. Св. Константин и Елена”, гр. Варна.

19. ОТНОСНО:  Писмо с рег. № 04-00-333/04.11.2016 г. от министъра на правосъдието за предоставяне на информация по МСО за периода 10 септември – 15 ноември.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА за сведение писмо с рег. № 04-00-333/04.11.2016 г. от министъра на правосъдието за предоставяне на информация по МСО за периода 10 септември – 15 ноември.
19.2. ПРИЕМА за сведение решението на Комисия по правни и институционални въпроси към Пленума на Висшия съдебен съвет, взето по протокол № 37/07.11.2016 г., т. 13.
19.3. Да бъде уведомена Комисията по правни и институционални въпроси към Пленума на ВСС, че Комисия „Управление на собствеността” няма информация относима към поставените въпроси, която да бъде предоставена.
19.4. ИЗПРАЩА решението по т. 19 на Комисия по правни и институционални въпроси към Пленума на ВСС.

20. ОТНОСНО:  Обсъждане на списъци на подадени заявления за настаняване в недвижими имоти – държавна собственост, предоставени в управление на ВСС за жилищни нужди към 08.11.2016 г. и заявления за закупуване на жилища в периода 2015 – 2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ПРИЕМА за сведение изготвените от Анжела Цветанова – младши експерт в дирекция „Управление на собствеността” списъци на подадени заявления за настаняване в недвижими имоти – държавна собственост, предоставени в управление на ВСС за жилищни нужди към 08.11.2016 г. и заявления за закупуване на жилища в периода 2015 – 2016 г.
20.2. ВЪЗЛАГА на дирекция „Управление на собствеността” създаването на регистър на подадените заявления за настаняване в недвижими имоти, който да съдържа информация за датата на подаване на молбата; име, презиме, фамилия на подателя; движението на молбата – кои искания са оставени без уважение и кои са одобрени, както и решенията в тази връзка.
20.3. Да се изпрати писмо до министъра на правосъдието, с което да се изискат както актуалните заявления, постъпили от магистрати за настаняване в недвижими имоти – държавна собственост, така и тези, по които няма произнасяне.

21. ОТНОСНО:  Доклад от инж. Дениза Павлова – главен експерт в дирекция „Управление на собствеността” относно постъпили искания за строителство и основни ремонти на сгради на съдебната власт, в изпълнение решение на КУС, взето по протокол № 22/02.11.2016 г., т. 11.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1. ПРИЕМА за сведение доклада на инж. Дениза Павлова – главен експерт в дирекция „Управление на собствеността” относно постъпили искания за строителство и основни ремонти на сгради на съдебната власт, в изпълнение решение на КУС, взето по протокол № 22/02.11.2016 г., т. 11.
21.2. ВЪЗЛАГА на инж. Дениза Павлова – главен експерт в дирекция „Управление на собствеността” да допълни доклада с информация за постъпилите искания от органите на съдебна власт за текущи ремонти.

22. ОТНОСНО:  Осигуряване на обзавеждане и оборудване за новите помещения на Инспектората на ВСС, за които е сключен договор за наем с Платинум Бизнес Център ЕАД влизащ в сила от 01.12.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

22.1. Да се изпрати напомнително писмо до Главния инспектор на ИВСС за предприемане на необходимите действия по създаване организация за обзавеждане и оборудване на новите помещения на ИВСС, за които е сключен договор за наем с Платинум Бизнес Център ЕАД влизащ в сила от 01.12.2016 г., съгласно писмо изх. № 91-00-070 от 14.05.2014 год. на Висшия съдебен съвет, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти.

                                                   ПРЕДСЕДАТЕЛ 
			      	         НА КОМИСИЯТА: /П/
								МИХАИЛ КОЖАРЕВ